Miguela Xuereb .td_uid_2_610445404418e_rand.td-a-rec-img{text-align:left}.td_uid_2_610445404418e_rand.td-a-rec-img img{margin:0 auto 0 0} Raġel ta' 46 sena li seraq statwa ta' Johnnie Walker mill-Belt, wassal biex jiġi identifikat li kien l-istess persuna li baqa' dieħel ġo żewġ karozzi pparkjati u seraq xi oġġetti tal-elettronika u għodda tal-kostruzzjoni. Fil-Qorti ħareġ li r-raġel li huwa mill-Belt kien għadu kemm ħareġ mill-ħabs u seraq l-istatwa ta' Johnnie Walker minn ħanut fi Triq San Pawl il-Belt Valletta. Ġie spjegat li mill-filmati tas-CCTV l-pulizija identifikat lir-raġel u nstab li huwa kien il-persuna li wettaq żewġ serqiet oħra fl-istess ġurnata. Miż-żewġ karozzi r-raġel seraq laptop u xi oġġetti elettroniċi oħra u sander industrijali. Meta ġie arrestat ir-raġel ammetta mal-pulizija u rritorna l-oġġettti misruqa. Quddiem il-Maġistrat Joe Mifsud, l-Ispettur Priscilla Caruana Lee akkużat lir-raġel li wettaq diversi serqiet kif ukoll li għamel ħsara fuq żewġ karozzi. L-avukat difensur Jason Grima qal li r-raġel jammetti l-akkużi kontrieh jekk jingħata s-sentenza minima madankollu fil-Qorti r-raġel qal li biddel fehmtu u ma kienx se jammetti l-akkużi. Il-Qorti spjegat li jekk huma ma jkunx jista' jingħata s-sentenza minima jekk ma jammettix l-akkużi. Wara li kkonsulta mal-avukat tiegħu, ir-raġel ammetta l-akkużi. Min-naħa tagħha, il-Qorti kkunsidrat li r-raġel ammetta fi stadju bikri tal-investigazzjoni, irritorna l-affarijiet misruqa lill-pulizija u kkopera magħhom kif ukoll ir-rekord kriminali tal-akkużat. Huwa ġie kkundannat 18-il xahar ħabs. .td_uid_3_6104454044439_rand.td-a-rec-img{text-align:left}.td_uid_3_6104454044439_rand.td-a-rec-img img{margin:0 auto 0 0}